
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2019 M. RUGSĖJO 11 D. NUTARIMO NR. 934 „DĖL PROFESINIO MOKYMO LĖŠŲ SKAIČIAVIMO VIENAM MOKINIUI, KURIS MOKOSI PAGAL FORMALIOJO PROFESINIO MOKYMO PROGRAMĄ (IŠSKYRUS PATAISOS PAREIGŪNŲ PROFESINIO MOKYMO IR VIDAUS REIKALŲ PROFESINIO MOKYMO ĮSTAIGŲ VYKDOMAS PROGRAMAS), METODIKOS PATVIRTINIMO“ PAKEITIMO

2022 m. gruodžio 21 d.Nr. 1302
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2019 m. rugsėjo 11 d. nutarimą Nr. 934 „Dėl Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus pataisos pareigūnų profesinio mokymo ir vidaus reikalų profesinio mokymo įstaigų vykdomas programas), metodikos patvirtinimo“:
. Pakeisti pavadinimą ir jį išdėstyti taip:
„DĖL PROFESINIO MOKYMO LĖŠŲ SKAIČIAVIMO VIENAM MOKINIUI, KURIS MOKOSI PAGAL FORMALIOJO PROFESINIO MOKYMO PROGRAMĄ (IŠSKYRUS BAUSMIŲ VYKDYMO SISTEMOS PROFESINIO MOKYMO IR VIDAUS REIKALŲ PROFESINIO MOKYMO ĮSTAIGŲ VYKDOMAS PROGRAMAS), METODIKOS PATVIRTINIMO“.
. Pakeisti 1 punktą ir jį išdėstyti taip:
„. Patvirtinti Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas), metodiką (pridedama).“
. Pakeisti 4 punktą ir jį išdėstyti taip:
„. Šio nutarimo 1 punktu patvirtinta metodika taikoma apskaičiuojant profesinio mokymo lėšas, skiriamas nuo 2020 m. sausio 1 d. vienam mokiniui, kuris mokosi pagal formaliojo profesinio mokymo programą arba jos dalį (išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas).“
. Pakeisti nurodytu nutarimu patvirtintą Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus pataisos pareigūnų profesinio mokymo ir vidaus reikalų profesinio mokymo įstaigų vykdomas programas), metodiką:
. Pakeisti pavadinimą ir jį išdėstyti taip:
„PROFESINIO MOKYMO LĖŠŲ SKAIČIAVIMO VIENAM MOKINIUI, KURIS MOKOSI PAGAL FORMALIOJO PROFESINIO MOKYMO PROGRAMĄ (IŠSKYRUS BAUSMIŲ VYKDYMO SISTEMOS PROFESINIO MOKYMO IR VIDAUS REIKALŲ PROFESINIO MOKYMO ĮSTAIGŲ VYKDOMAS PROGRAMAS), METODIKA“.
. Pakeisti 1 punktą ir jį išdėstyti taip:
„. Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas), metodika (toliau – Metodika) reglamentuoja profesinio mokymo lėšų apskaičiavimą vienam mokiniui, kuris mokosi pagal formaliojo profesinio mokymo programą arba jos dalį, išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas (toliau – mokinys). Ji taikoma, skiriant mokymo lėšų formaliajam profesiniam mokymui iš Lietuvos Respublikos valstybės biudžeto (toliau – valstybės biudžetas), valstybės biudžeto specialiųjų tikslinių dotacijų savivaldybių biudžetams, Europos Sąjungos struktūrinių fondų, darbdavių ir (ar) kitų lėšų.“
. Pakeisti 3.1 papunktį ir jį išdėstyti taip:
„. mokytojų, dirbančių pagal formaliojo profesinio mokymo programas (toliau – mokytojai), darbo užmokesčiui, valstybinio socialinio draudimo įmokoms (toliau – socialinio draudimo įmokos), įmokoms į Ilgalaikio darbo išmokų fondą ir Garantinį fondą;“.
. Pakeisti 6.1 papunktį ir jį išdėstyti taip:
„. vidutinis sąlyginis mokytojo pareiginės algos pastoviosios dalies koeficientas (R) yra lygus 9,3;“.
. Pakeisti 7 punktą ir jį išdėstyti taip:
„. Lėšos ugdymo procesui organizuoti ir valdyti, tenkančios vienam mokymosi kreditui, sudaro 0,0306 BD. Tais atvejais, kai mokinys yra priimtas mokytis pagal priėmimo į valstybės finansuojamas profesinio mokymo vietas planą ir dalis jo mokymo pagal formaliojo profesinio mokymo programą arba jos dalį turi būti organizuojama kitos profesinio mokymo įstaigos praktinio mokymo centre, šios lėšos didinamos 10 procentų.“
. Pakeisti 8 punktą ir jį išdėstyti taip:
„. Lėšos švietimo pagalbai, tenkančios vienam mokymosi kreditui, sudaro 0,008 BD, o tais atvejais, kai mokinys dėl įgimtų arba įgytų sutrikimų turi vidutinių specialiųjų ugdymosi poreikių, šios lėšos didinamos 5 procentais, didelių arba labai didelių specialiųjų ugdymosi poreikių – 15 procentų.“
. Pakeisti 14 punktą ir jį išdėstyti taip:
„. Tais atvejais, kai mokiniai yra priimti mokytis pagal priėmimo į valstybės finansuojamas profesinio mokymo vietas planą, profesinio mokymo lėšų suma, skiriama iš valstybės biudžeto profesinio mokymo teikėjui formaliajam profesiniam mokymui valstybės finansuojamose vietose apmokėti ateinantiems kalendoriniams metams, apskaičiuojama, atsižvelgiant į mokiniui apskaičiuotas profesinio mokymo lėšas ir atitinkamą faktinį mokinių, besimokančių valstybės finansuojamose vietose, skaičių einamųjų metų rugsėjo 1 dieną. Jei organizuojamas papildomas priėmimas, kalendoriniams metams apskaičiuota profesinio mokymo lėšų suma tikslinama, atsižvelgiant į faktinį mokinių, besimokančių valstybės finansuojamose vietose, skaičių tų kalendorinių metų kovo 1 d., skiriant profesinio mokymo teikėjui papildomų lėšų kovo–rugpjūčio mėnesiams, jei pagal Metodiką apskaičiuota mokymo lėšų suma išauga (skiriamas mokymo lėšų, apskaičiuotų minėtam laikotarpiui pagal kalendorinių metų kovo 1 d. ir pagal  praėjusių kalendorinių metų rugsėjo 1 d. duomenis, skirtumas).
. Pakeisti 1 priedo žymą ir ją išdėstyti taip:

„Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas), metodikos
1 priedas“.

. Pakeisti 2 priedo žymą ir ją išdėstyti taip:
„Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą (išskyrus bausmių vykdymo sistemos profesinio mokymo ir vidaus reikalų profesinio mokymo įstaigų vykdomas programas), metodikos
2 priedas“.

. Nustatyti, kad šis nutarimas įsigalioja 2023 m. sausio 1 d. 


Ministrė Pirmininkė	    Ingrida Šimonytė



Švietimo, mokslo ir sporto ministrė                                                   Jurgita Šiugždinienė

